text: Chay, unquy hina, saqra hina, llutan kay hina; wakillan runakunapa kayninmi, manamiki lliw runakunapa kayninchu, paykuna nisqan llullakuawsqanchik hina. Supay milla pukllaywanmi paykunaqa sapapunchaw pantachiwachkanchik: Paykunam suakuna kachkan, hinaspapas "suata qapiy nispa qaparichkanku", chay nispa wawqinchikkunata chaquchiwanchik luqlukuna hina, pay quchayuqkunaqa qasilla tiyaspa wirayanankupaq. Paykunaqa pachamama qispiq sutiwan sutichikunku, aswan paykunaqa pachamamanchikta unquchichkanku, waqachichkanku, ñakarichichkanku, hinaspapas ñuqanchikta qutuwachkanku: lliw runakunam quchayuq kan, kay millapa chaqupay kanampaq. Qanra sapapunchaw llullakuqmi kasqaku.